CELEX: 31992D0353
Language: bg
Date: 1992-06-11 00:00:00
Title: Решение на Комисията от 11 юни 1992 година за определяне на критерии за одобряване или признаване на организации и сдружения, които водят или създават родословни книги за регистрирани еднокопитни

Важна правна забележка

|

31992D0353

Официален вестник n° L 192 , 11/07/1992 стр. 0063 - 0065 специално финландско издание: глава 3 том 43 стр. 0078  специално шведско издание: глава 3 том 43 стр. 0078  специално чешко издание глава 03 том 12 стр. 350  - 352 специално испанско издание глава 03 том 12 стр. 350  - 352 специално унгарско издание глава 03 том 12 стр. 350  - 352 специално литвийско издание глава 03 том 12 стр. 350  - 352 LV.ES глава 03 том 12 стр. 350  - 352 MT.ES глава 03 том 12 стр. 350  - 352 PL.ES глава 03 том 12 стр. 350  - 352 SK.ES глава 03 том 12 стр. 350  - 352 специално словенско издание глава 03 том 12 стр. 350  - 352

		19920611Решение на Комисиятаот 11 юни 1992 годиназа определяне на критерии за одобряване или признаване на организации и сдружения, които водят или създават родословни книги за регистрирани еднокопитни(92/353/ЕИО)КОМИСИЯТА НА ЕВРОПЕЙСКИТЕ ОБЩНОСТИ,като взе предвид Договора за създаване на Европейската икономическа общност,като взе предвид Директива 90/427/ЕИО на Съвета от 26 юни 1990 г. относно зоотехническите и генеалогичните условия за търговия с еднокопитни животни в Общността [1], и по-специално член 4, параграф 2, буква a) от нея,като има предвид, че във всички държави-членки родословните книги се водят или създават от организации, сдружения или официални служби; като има предвид, че поради това е необходимо да се определят критериите за одобрение или признаване на посочените организации и сдружения;като има предвид, че в съответствие с член 4, параграф 1, буква a) от Директива 90/427/ЕИО определените критерии трябва да създадат възможност за гарантиране, че одобрените или признати организации или сдружения спазват принципите, установени от организацията или сдружението, водещи родословната книга за произхода на породата;като има предвид, че заявлението за одобрение или признаване трябва да бъде подадено до компетентните органи на държавата-членка, на чиято територия е седалището на съответните организация или сдружение;като има предвид, че ако организация или сдружение отговарят на определени критерии и имат определени цели, те трябва да бъдат официално одобрени или признати от компетентните органи на държавата-членка, пред която кандидатстват;като има предвид, че мерките, предвидени в настоящото решение, са в съответствие със становището на Постоянния комитет по зоотехника,ПРИЕ НАСТОЯЩОТО РЕШЕНИЕ:Член 1За да бъдат официално одобрени или признати, организациите или сдруженията, които водят или създават родословни книги, трябва да подадат заявление до компетентните органи на държавата-членка, на чиято територия е тяхното седалище.Член 21. Органите на съответната държава-членка са длъжни да дадат официално одобрение или признание на всяка организация или всяко сдружение, които водят или създават родословна книга, ако те спазват определените в приложението към настоящото решение условия.2. Ако обаче в държава-членка вече съществуват една или повече официално одобрени или признати организации или съответно сдружения за определена порода, органите на тази държава-членка могат да откажат да признаят новата организация или новото сдружение:- ако те застрашават запазването на породата или подлагат на риск функционирането на някоя от съществуващите организации или някое от сдруженията или провеждането на нейната/неговата програма за усъвършенстване или селекция, или- ако еднокопитните животни от тази порода могат да бъдат вписвани или регистрирани в определен раздел на родословната книга, водена от дадена организация или дадено сдружение, които специално по отношение на този раздел прилагат принципите, установени в съответствие с точка 3, буква б) от приложението към настоящото решение, от организацията или сдружението, които поддържат родословната книга за произхода на тази порода.3. Държавите-членки информират Комисията относно всички официални актове на одобрение или признаване, както и относно оспорваните откази.4. Ако на дадена организация или дадено сдружение в някоя държава-членка бъде отказано официално одобрение или признание, причините за отказа трябва да бъдат представени в писмена форма на организацията или сдружението.Член 3Компетентните органи на съответната държава-членка оттеглят официалното одобрение или признаване на всяка организация или всяко сдужение, които водят родословна книга, ако организацията или сдружението престанат да отговарят на определените в приложението към настоящото решение условия.Член 4Адресати на настоящото решение са държавите-членки.Съставено в Брюксел на 11 юни 1992 година.За КомисиятаRay Mac SharryЧлен на Комисията[1] ОВ L 224, 18.8.1990 г., стр. 55.--------------------------------------------------19920611ПРИЛОЖЕНИЕЗа да бъдат официално одобрени или признати, дадена организация или дадено сдружение, които водят родословни книги, създават раздели от родословни книги и създават родословни книги за регистрирани еднокопитни животни, те са длъжни да:1. имат правосубектност в съответствие с действащото законодателство на държавата-членка, в която е направено заявлението;2. докажат на компетентните органи, че:a) функционират ефективно;б) спазват принципите, установени в съответствие с точка 3, буква б) от приложението към настоящото решение, от организацията или сдружението, които водят родословната книга за произхода на породата, ако самите те не са организация или сдружение, които водят родословната книга за произхода на породата;в) са в състояние да провеждат проверките, необходими за вписването на чистопородните животни;г) разполагат с достатъчен брой еднокопитни животни за провеждането на програма за усъвършенстване или селекция или за съхраняването на породата, ако това се счита за необходимо;д) са в състояние да предостават данните (например свързани с резултатите от работата ѝ), необходими за реализирането на програма за усъвършенстване, селекция или съхраняване.3. имат установени принципи относно:а) система за предоставяне на данните (например свързани с продуктивните качества ), необходими за оценката на еднокопитните животни с оглед реализирането на програма за усъвършенстване, селекция или съхраняване на породи;б) ако това са организация или сдружение, които водят родословната книга за произхода на породата:- система за вписване на чистопородните животни,- дефиницията на характеристиките на породата (или породите) или на обхванатата от родословната книга популация,- принципите на система за идентифициране на еднокопитните животни,- дефиниция на основните цели, свързани със селекцията,- съответния раздел на родословната книга, ако са налице различни условия за вписване на еднокопитните животни или ако са налице различни процедури за класифициране на вписаните в книгата еднокопитни животни,- родословия, вписани в една или повече други родословни книги, когато това е необходимо;4. разполагат с процедурен правилник, който по-специално гарантира недискриминационното третиране на животновъдите. Въпреки това, ако за една порода на територията на Общността съществуват няколко организации или сдружения, които заедно обхващат цялата територия, процедурният правилник на дадена организация или дадено сдружение може да предвиди изискването еднокопитните животни да са родени на определена територия, за да подлежат на регистрация за целите на декларацията за раждане. Това ограничение не се прилага за вписването, което се извършва за репродуктивни цели.--------------------------------------------------